### Beslutning

Godkendt.

### Sagsfremstilling

## **Resume og sagens baggrund**

I forbindelse med udarbejdelse af skitseprojekt for stormfoldssikring af [adresse], er der samtidigt blevet udarbejdet et forprojekt for stormflodssikring af [adresse], dette er vedlagt som bilag til denne sag. Administrationen forslår at der udarbejdes et skitseprojekt for en stormflodssikring af [adresse].

## **Indstillinger**

Direktøren anbefaler, at der afsættes 0,75 mio. kr. af klimatilpasningsmidler til udarbejdelsen af skitseprojektet for stormflodssikring af [adresse].

## **Behandling**

Teknik- og Miljøudvalget.

## **Sagsfremstilling**

Ved forhøjet vandstand i fjorden på mere end 1 meter oversvømmes [adresse], denne del af højvandssikring er beskrevet i sagen til Teknik- og Miljøudvalget ”Drøftelse af forløb og omfang for stormflodssikring" af [adresse] som behandles på mødet d. 12 juni - 2025.

Ved en forhøjet vandstand på 1,6 meter eller højere er der risiko for oversvømmelser af store dele af de lavliggende dele af midtbyen.

Administrationen anbefaler, at der udarbejdes et skitseprojektet som kan illustrere hvorledes stormflodssikringen kan videreføres fra østsiden af havneparken og rundt langs havnen, så midtbyen sikres mod oversvømmelse til kote +2,2m. I forbindelse med udarbejdelse af skitseprojektet, vil der være dialog med relevante lodsejere og virksomheder.

Et skitseprojekt kan danne grundlag for en senere politisk prioritering af ressourcer til et mere konkret anlægsprojekt, der skal sikre Kalundborg midtby mod stormflodshændelser.

Stormflodssikring af havnen og [adresse] er indeholdt i [adresse] afsnit om klimatilpasning.

## **Økonomiske konsekvenser**

Administrationen ønsker at bruge 0,75 mio. kr. til at udarbejde et skitseprojekt for stormfoldssikring af hele Kalundborg midtby.

På mødet den 23. november 2022 godkendte Kommunalbestyrelsen frigivelsen af 4,4 millioner kroner til klimatilpasningsprojekter.
Hvert projekt skal forelægges Teknik- og Miljøudvalget.
Med økonomi afsat til dette projekt resterer der 1,0 mio. kr.